Dié trekker gaan nie aangeskakel word | Netwerk24
Die John Deere Classic is een van die Suid-Afrikaner Louis Oosthuizen se gunstelingtoernooie in die Amerikaanse PGA-reeks. Foto: Getty Images
Dit sou ook die eerste toernooi gewees het waar toeskouers weer toegelaat sou word en was veronderstel om van 9 tot 12 Julie plaas te vind.
“Na aanleiding van die gesondheids- en veiligheidskommer oor die virus is die moeilike besluit geneem om vanjaar se toernooi te kanselleer,” het Clair Peterson, die toernooi-direkteur, aangekondig.
“Ons het verskeie alternatiewe oorweeg, maar hierdie besluit het die meeste sin vir ons gaste, die spelers en die gemeenskap gemaak.”
Die PGA-reeks sê die gaping in die kalender sal met ’n alternatiewe toernooi gevul word, wat binnekort aangekondig sal word.
Weens die virus was daar die laaste drie maande geen toernooie nie en die PGA-reeks word van 11 tot 14 Junie met die Charles Schwab-uitdaagtoernooi in Texas hervat. Dit sal die eerste van vier agtereenvolgende toernooie wees waar geen toeskouers toegelaat word nie. – Reuters
Meer oor: John Deere Classic | Pga-Reeks